b'\n_START_ARTICLE_\nSusan R. Barry\n_START_SECTION_\nBiografi\n_START_PARAGRAPH_\nSusan sin barndom var preget av skjeling som hadde manifestert seg da hun var tre m\xc3\xa5neder gammel. Etter \xc3\xa5 ha blitt operert for skjelingen tre ganger, den siste da hun var syv \xc3\xa5r, pekte begge \xc3\xb8ynene hennes nesten helt i samme retning, men hun klarte likevel ikke \xc3\xa5 sette sammen de to ulike synsintrykkene. Dette resulterte i at hun ubevisst bare brukte synsintrykket fra et \xc3\xb8ye om gangen mens synsintrykket fra det andre \xc3\xb8yet ble undertrykt. Hun byttet hele tiden automatisk mellom hvilket \xc3\xb8ye hun brukte, men p\xc3\xa5 grunn av at hun bare brukte et \xc3\xb8ye om gangen utviklet hun ikke samsyn.\n_START_SECTION_\nProfesjonell aktivitet\n_START_PARAGRAPH_\nBarry studerte biologi ved Wesleyan University hvor hun ble uteksaminert med en bachelorgrad i 1976. Deretter arbeidet hun ved Princeton University hvor hun tok en mastergrad i biologi i 1979 og en doktorgrad i 1981._NEWLINE_Hun underviser for tiden ved School of Biological Sciences p\xc3\xa5 Mount Holyoke College, og er i kontakt med forskere, \xc3\xb8yeleger og l\xc3\xa6rere med fokus p\xc3\xa5 nevroplastisitet. I tillegg skriver Barry regelmessig en blogg p\xc3\xa5 Psycology Today med navnet \xc2\xabEyes on the Brain\xc2\xbb, hvor hun utforsker praktisk anvendelse av teorien om nevroplastisitet.'